13.3.2023
EL
Επίσημη Εφημερίδα της Ευρωπαϊκής Ένωσης
C 94/63
4.
Με τον τέταρτο λόγο προβάλλεται μη τήρηση των νόμιμων προθεσμιών για την υποβολή της επίμαχης έκθεσης. 5.
Με τον πέμπτο λόγο προβάλλονται πραγματικά σφάλματα και σφάλματα υπολογισμού.
Ο προσφεύγων-ενάγων θεωρεί συναφώς ότι η εφαρμογή εσφαλμένων συντελεστών και κανόνων στρογγυλοποίησης οδήγησαν σε εσφαλμένο άθροισμα συνολικής βαθμολογίας. 6.
Με τον έκτο λόγο προβάλλεται προσβολή του δικαιώματος ακροάσεως, λόγω του γεγονότος ότι η προφορική ανταλλαγή απόψεων μεταξύ του προσφεύγοντος-ενάγοντος και του δευτεροβάθμιου βαθμολογητή του αφορούσε μόνον μέρος των παρατηρήσεων που διατύπωσε ο προσφεύγων-ενάγων επί του σχεδίου της έκθεσης.
Προσφυγή της 30ής Ιανουαρίου 2023 — Domator24 κατά EUIPO — Acer (PREDATOR) (Υπόθεση T-33/23) (2023/C 94/76) Γλώσσα του δικογράφου της προσφυγής: η πολωνική Διάδικοι Προσφεύγουσα: Domator24 sp. z o.o.
(Zielona Góra, Πολωνία) (εκπρόσωπος: T. Gawliczek, νομικός σύμβουλος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Αντίδικος ενώπιον του τμήματος προσφυγών: Acer, Inc. (Ταϊπέι, Ταϊβάν) Στοιχεία σχετικά με τη διαδικασία ενώπιον του EUIPO Δικαιούχος του επίδικου σήματος: Η προσφεύγουσα Επίδικο σήμα: Λεκτικό σήμα της Ευρωπαϊκής Ένωσης «PREDATOR» — Υπ’ αριθ.
16 757 262 σήμα της Ευρωπαϊκής Ένωσης Διαδικασία ενώπιον του EUIPO: Διαδικασία για την κήρυξη ακυρότητας Προσβαλλόμενη απόφαση: Απόφαση του πέμπτου τμήματος προσφυγών του EUIPO, της 9ης Νοεμβρίου 2022, στην υπόθεση R 381/2022-5 Αιτήματα Η προσφεύγουσα ζητεί από το Γενικό Δικαστήριο: — να ακυρώσει εν μέρει την προσβαλλόμενη απόφαση του EUIPO της 9ης Νοεμβρίου 2022 (σημεία 1 και 2 του διατακτικού) και να κρίνει ότι δεν πληρούνται όλες οι προϋποθέσεις του άρθρου 53, παράγραφος 1, στοιχείο α', σε συνδυασμό με το άρθρο 8, παράγραφος 1, στοιχείο β', του κανονισμού (ΕΚ) 207/2009 του Συμβουλίου, με αποτέλεσμα την επικύρωση της πρωτοβάθμιας απόφασης και την απόρριψη, στο σύνολό της, της αίτησης για την κήρυξη της ακυρότητας του υπ’ αριθ.
16 757 262 σήματος της Ευρωπαϊκής Ένωσης «PREDATOR»· — να διατάξει την καταβολή στην προσφεύγουσα των εξόδων στα οποία υποβλήθηκε στο πλαίσιο της ενώπιον του Γενικού Δικαστηρίου διαδικασίας καθώς και, σύμφωνα με το άρθρο 190, παράγραφος 2, του Κώδικα Διαδικασίας του Γενικού Δικαστηρίου, των αναγκαίων εξόδων στα οποία υποβλήθηκε στο πλαίσιο της ενώπιον του τμήματος προσφυγών διαδικασίας· — σε περίπτωση παρεμβάσεως της αντιδίκου ενώπιον του τμήματος προσφυγών, να αποφασίσει ότι η παρεμβαίνουσα θα φέρει τα δικαστικά έξοδά της.
Προβαλλόμενοι λόγοι — Παράβαση του άρθρου 53, παράγραφος 1, στοιχείο α', σε συνδυασμό με το άρθρο 8, παράγραφος 1, στοιχείο β', του κανονισμού (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (κωδικοποιημένη έκδοση)· — Παραβίαση της αρχής της ελεύθερης εκτίμησης των αποδείξεων και παράβαση του άρθρου 95, παράγραφος 1, του κανονισμού (ΕE) 2017/1001 του Ευρωπαϊκού Κοινοβουλίου και του Συμβουλίου, σε συνδυασμό με το άρθρο 55, παράγραφοι 1 και 2, και το άρθρο 22, παράγραφος 2, του κατ’ εξουσιοδότηση κανονισμού (ΕΕ) 2018/625 της Επιτροπής.